Կեդրոնական Վարչութիւնը Հ.Մ.Ը.Մ.ի Ռազմավարական Ծրագրի իսկական դերակատարութիւնը տուած է երիտասարդներուն , այդ ծրագիրը որ կը մտածէ յաջորդ տասնըհինգ եւ քսան տարիներու հեռանկարը Հ.Մ.Ը.Մ.ի , կարճ, միջակ եւ երկար ժամկէտներու մէջ իրագործուելիք նպատակներով ։ Եւ այս բոլորը ձեւակերպելու ու բովանդակութիւն տալու համար է , որ Կեդրոնական Վարչութիւնը ծրագրած է մեր կազմակերպութեան հարիւրամեակի առիթով , Հ.Մ.Ը.Մ.ի երիտասարդական համաշխարհային առաջին ֆորումը, որ տեղի պիտի ունենայ Հայաստանի մէջ, որպէսզի երիտասարդները ներկայի եւ ապագայի Հ.Մ.Ը.Մ.ին մէջ նշուած այդ դերակատարութիւնը ունենան։